Source: http://filmexport.sk/articles.php?category_id=17
Timestamp: 2019-02-23 07:08:34+00:00

Document:
home o nás rada SFÚ
Uznesenia zo zasadnutia Rady SFÚ dňa 25. 04. 2013
z riadneho zasadnutia rady Slovenského filmového ústavu
dňa 25. apríla 2013
Prítomní: Olga Fedorová, František Gyárfáš, Peter Michalovič, Ondrej Šulaj, Miroslav Ulman
Počas verejného vypočutia kandidátov boli prítomní aj dvaja zástupcovia verejnosti. Program rokovania:
Verejné vypočutie Andreja Besedu, prihláseného kandidáta na funkciu generálneho riaditeľa SFÚ.
Verejné vypočutie Petra Dubeckého, prihláseného kandidáta na funkciu generálneho riaditeľa SFÚ.
Voľba generálneho riaditeľa SFÚ.
Rokovanie rady podľa článku 7 ods. 4 Štatútu SFÚ zvolal M. Ulman, poverený radou, ktorý rokovanie aj otvoril a viedol. V úvode rokovania dal predsedajúci hlasovať o návrhu programu rokovania. Návrh programu bol schválený jednomyseľne bez doplňujúcich návrhov a zmien.
Predsedajúci skonštatoval, že rada na predchádzajúcom zasadnutí dňa 15. apríla 2013 po otvorení doručených obálok skontrolovala úplnosť prihlášok a povinných príloh určených v článku 2 Štatútu SFÚ a zverejnených radou vo výzve na podanie prihlášok, ako aj splnenie podmienok pre výkon funkcie generálneho riaditeľa SFÚ prihlásenými kandidátmi Andrejom Besedom a Petrom Dubeckým. Vzhľadom na splnenie všetkých podmienok určených audiovizuálnym zákonom a Štatútom SFÚ rada uznesením č. 5/2013 zo dňa 15. apríla 2013 určila termín verejného vypočutia prihlásených kandidátov na 25. apríla 2013 o 9,00 hod. v sídle SFÚ. Rada losovaním určila poradie kandidátov pre verejné vypočutie – prvý Andrej Beseda, druhý Peter Dubecký. Rada oboch kandidátov listom pozvala na verejné vypočutie, termín a miesto konania verejného vypočutia boli zverejnené aj na internetovej stránke SFÚ v rámci uznesení rady.
Predsedajúci skonštatoval, že boli splnené všetky podmienky určené audiovizuálnym zákonom a Štatútom SFÚ na to, aby rada mohla pristúpiť k verejnému vypočutiu a následne k rozprave a voľbe generálneho riaditeľa SFÚ. Proti tomuto konštatovaniu žiaden z členov rady nevzniesol námietky ani pripomienky.
Na základe uvedeného predsedajúci prizval na zasadnutie rady prvého prihláseného kandidáta, Andreja Besedu. Kandidát v určenom časovom limite do 30 minút prezentoval svoj projekt riadenia a rozvoja SFÚ v nasledujúcom funkčnom období. Po skončení prezentácie predsedajúci otvoril diskusiu, v ktorej členovia rady vzniesli nasledovné otázky na prvého kandidáta:
súčasná dramaturgiu kina Lumière,
výška rozpočtu SFÚ,
aké sú rezervy pri predaji smerom k zahraničiu,
možnosti a využitie informačného systému SK CINEMA,
spolupráca s NFA,
skúsenosti a charakterové črty, ktoré predurčujú kandidáta na funkciu GR SFÚ,
ako bude riešiť živnosť po zvolení do funkcie GR SFÚ,
kde sa dozvedel o možnosti podania prihlášky.
Po zodpovedaní všetkých uvedených a doplňujúcich otázok predsedajúci ukončil diskusiu s prvým kandidátom, poďakoval mu za jeho prezentáciu a za odpovede na otázky členov rady, informoval ho, že rada mu oznámi výsledok voľby písomne a následne pozval druhého prihláseného kandidáta, Petra Dubeckého.
Kandidát v určenom časovom limite do 30 minút prezentoval svoj projekt riadenia a rozvoja SFÚ v nasledujúcom funkčnom období. Po skončení prezentácie predsedajúci otvoril diskusiu, v ktorej členovia rady vzniesli nasledovné otázky na druhého kandidáta:
spolupráca s AVF,
výskumná činnosť,
webové stránky SFÚ,
publikácie v anglickom jazyku.
Po zodpovedaní všetkých uvedených a doplňujúcich otázok predsedajúci ukončil diskusiu s druhým kandidátom, poďakoval mu za jeho prezentáciu a za odpovede na otázky členov rady, informoval ho, že rada mu oznámi výsledok voľby písomne, vyzval prítomných zástupcov verejnosti aby opustili miestnosť a následne otvoril neverejnú rozpravu rady bez účasti kandidátov.
Po ukončení rozpravy predsedajúci vyzval členov rady k uskutočneniu tajnej voľby generálneho riaditeľa SFÚ.
Vo voľbe bolo rozdaných 5 hlasovacích lístkov s menami prihlásených kandidátov a označených pečiatkou SFÚ. Každý člen rady na ňom zakrúžkoval poradové číslo toho kandidáta, ktorému dal svoj hlas.
Odovzdaných bolo 5 hlasovacích lístkov. Po sčítaní hlasov, ktoré vykonali členovia rady P. Michalovič a O. Fedorová, predsedajúci skonštatoval, že všetky odovzdané hlasovacie lístky boli platné.
Voľba generálneho riaditeľa SFÚ na nasledujúce funkčné obdobie je platná a prebehla podľa príslušných ustanovení audiovizuálneho zákona a Štatútu SFÚ.
Predsedajúci skonštatoval, že Rada SFÚ v tajnom hlasovaní jednomyseľne zvolila Petra Dubeckého za generálneho riaditeľa Slovenského filmového ústavu na nasledujúce funkčné obdobie päť rokov. Funkčné obdobie začína plynúť 2. 6. 2013.
Po ukončení voľby predsedajúci pozval zvoleného generálneho riaditeľa SFÚ Petra Dubeckého a odovzdal mu osvedčenie o zvolení za generálneho riaditeľa SFÚ na nasledujúce funkčné obdobie.
Neúspešnému kandidátovi, Andrejovi Besedovi, predsedajúci písomne – doporučeným listom i mailom – oznámil, že Rada SFÚ ho nezvolila za GR SFÚ.
Dokumenty k voľbe generálneho riaditeľa SFÚ budú archivované v Slovenskom filmovom ústave. V zmysle Štatútu SFÚ poverený člen rady v jej mene písomne informoval ministra kultúry o zvolení generálneho riaditeľa SFÚ.
Podľa článku 2 odsek 18 Štatútu SFÚ sa zápis zo zasadnutia rady k voľbe generálneho riaditeľa a predložené projekty vypočutých kandidátov zverejňujú na internetovej stránke SFÚ. Zverejnenie zabezpečí poverený člen rady.
V Bratislave 25. 4. 2013.
Zápis vyhotovil: Miroslav Ulman
poverený člen rady SFÚ
Za správnosť: Oľga Fedorová
Projekty riadenia a rozvoja SFÚ pre výberové konanie na funkciu generálneho riaditeľa SFÚ (2013 – 2018)
Uznesenia zo zasadnutia Rady SFÚ dňa 15. 04. 2013
zo zasadnutia rady Slovenského filmového ústavu
dňa 15. apríla2013
Rada Slovenského filmového ústavu na svojom druhom zasadaní v roku 2013 prijala tieto uznesenia:
uznesenie č. 5/2013:
Rada SFÚ konštatuje, že v termíne určenom vo verejnej výzve rady na predkladanie prihlášok na funkciu generálneho riaditeľa SFÚ boli doručené dve úplné prihlášky kandidátov na túto funkciu, ktoré spĺňajú všetky náležitosti určené Štatútom SFÚ a zverejnené vo výzve rady. Žiadne neúplné ani oneskorene podané prihlášky neboli doručené. Prihlásení kandidáti Andrej Beseda a Peter Dubecký spĺňajú podmienky na výkon funkcie generálneho riaditeľa SFÚ, určené v § 27 ods. 2 zákona č. 343/2007 Z. z. (audiovizuálny zákon).
Rada SFÚ určuje termín verejného vypočutia prihlásených kandidátov na funkciu generálneho riaditeľa SFÚ na 25. apríla 2013 o 9.00 hod. Verejné vypočutie sa uskutoční v sídle SFÚ na Grösslingovej ul. 32 v Bratislave, v zasadačke na 7. poschodí. Žreb určil, že ako prvý bude vypočutý Andrej Beseda a ako druhý Peter Dubecký. Kandidáti budú pozvaní na verejné vypočutie a upozornení na článok 2 odsek 13 Štatútu SFÚ.
Uznesenie prijaté jednomyseľne.
uznesenie č. 6/2013:
Rada SFÚ konštatuje, že k 15. 4. 2013 boli všetky jej uznesenia splnené.
uznesenie č. 7/2013:
Rada SFÚ konštatuje, že generálny riaditeľ SFÚ predložil majetkové priznanie za rok 2012 v zmysle § 10 zákona č. 552/2003 Z. z. o výkone práce vo verejnom záujme v znení neskorších predpisov v stanovenom termíne do 30. 3. 2013.
V Bratislave 15. apríla 2013
Uznesenia zo zasadnutia Rady SFÚ dňa 21. 02. 2013
dňa 21. februára 2013
Rada Slovenského filmového ústavu na svojom prvom zasadaní v roku 2013 prijala tieto uznesenia:
uznesenie č. 1/2013:
Rada SFÚ prerokovala návrh výročnej správy SFÚ za rok 2012 a v zmysle ustanovenia § 28 ods. 1 písm. b) zákona č. 343/2007 Z. z. (audiovizuálny zákon) vyjadruje uznanie výsledkom hospodárenia a činnosti SFÚ uvedeným vo výročnej správe SFÚ za rok 2012. Rada SFÚ berie návrh výročnej správy na vedomie ako zodpovedne pripravený a komplexný materiál, ktorý je prejavom vysokej efektivity činnosti a hospodárenia SFÚ.
Rada SFÚ žiada o doplnenie údajov za kanceláriu MEDIA Desk Slovensko v zmysle uznesenia Rady SFÚ č. 12/2011.
uznesenie č. 2/2013:
Rada SFÚ odsúhlasila znenie a termín zverejnenia výzvy o výberovom konaní na funkciu generálneho riaditeľa SFÚ na 4. marca 2013 a určila termín verejného vypočutia prihlásených kandidátov na funkciu generálneho riaditeľa SFÚ na 25. apríla 2013. Verejné vypočutie sa uskutoční v sídle SFÚ na Grösslingovej ul. 32 v Bratislave, v zasadačke na 7. poschodí. Rada SFÚ sa uzniesla, že požiada zriaďovateľa o zmenu v článku 2 odsek 2 Štatútu Slovenského filmového ústavu, ktorý je v súčasnosti v rozpore so zákonom č. 343/2007 Z. z. (audiovizuálny zákon). Rada navrhuje nové znenie: „Funkčné obdobie generálneho riaditeľa začína plynúť dňom jeho zvolenia radou v prípade predčasného ukončenia funkčného obdobia predchádzajúceho generálneho riaditeľa. Inak funkčné obdobie generálneho riaditeľa začína plynúť dňom nasledujúcim po ukončení funkčného obdobia predchádzajúceho generálneho riaditeľa.“
uznesenie č. 3/2013:
Rada SFÚ berie na vedomie informáciu generálneho riaditeľa SFÚ o jeho služobných cestách uskutočnených v období od 21. 12. 2012 do 21.2. 2013.
uznesenie č. 4/2013:
Rada SFÚ po kontrole plnenia uznesení konštatuje, že všetky uznesenia sú k 21. 2. 2013 splnené s výnimkou uznesenia č. 12/2011, ktorého splnenie žiada Rada SFÚ v uznesení č. 1/2013.
V Bratislave 21. februára 2013
Uznesenia zo zasadnutia Rady SFÚ dňa 20. 12. 2012
dňa 20. 12. 2012
Rada Slovenského filmového ústavu na svojom štvrtom zasadnutí v roku 2012 prijala tieto uznesenia:
uznesenie č. 10/2012:
Rada SFÚ prerokovala návrh rozpočtu SFÚ na rok 2013 a v zmysle ustanovenia § 28 ods. 1 písm. c) zákona č. 343/2007 Z. z. (audiovizuálny zákon) ho berie na vedomie.
uznesenie č.11/2012:
Rada SFÚ berie na vedomie informáciu generálneho riaditeľa SFÚ o jeho služobných cestách uskutočnených v období od 24. 10. 2012 do 20. 12. 2012.
uznesenie č. 12/2012:
Rada SFÚ po kontrole plnenia uznesení konštatuje, že všetky uznesenia sú k 20. 12. 2012 splnené.
Rada SFÚ na základe nadštandardných aktivít GR SFÚ a výsledkov SFÚ dosiahnutých pod jeho vedením schvaľuje predložený návrh na finančnú odmenu generálnemu riaditeľovi SFÚ za rok 2012, ktorá bude zúčtovaná v mesiaci január 2013 v prípade kladného hospodárskeho výsledku SFÚ k 31. 12. 2012.
V Bratislave 20. decembra 2012
Uznesenia zo zasadnutia Rady SFÚ dňa 23. 10. 2012
zo zasadnutia rady Slovenského filmového ústavu dňa 23. októbra 2012
Rada Slovenského filmového ústavu na svojom sedemnástom riadnom zasadnutí (treťom v roku 2012) prijala tieto uznesenia:
uznesenie č. 6/2012:
Rada SFÚ v zmysle ustanovenia § 28 ods. 1 písm. c) zákona č. 343/2007 Z. z. (audiovizuálny zákon) prerokovala návrh rozpočtu SFÚ na rok 2013 a vyjadruje plnú podporu žiadosti SFÚ o podporu prioritných projektov a navrhuje vrátiť sa k aktualizovanému návrhu rozpočtu SFÚ po prijatí zákona o štátnom rozpočte.
uznesenie č.7/2012:
Rada SFÚ berie na vedomie informáciu generálneho riaditeľa SFÚ o jeho služobných cestách uskutočnených v období od 17. 3. 2012 do 23. 10. 2012.
uznesenie č. 8/2012:
Rada SFÚ po kontrole plnenia uznesení konštatuje, že všetky uznesenia sú k 23. 10. 2012 splnené.
uznesenie č. 9/2012:
Rada po oboznámení sa so stavom realizácie národného projektu č. 5 Digitálna audiovízia vyjadruje plnú podporu postupu Slovenského filmového ústavu pri jeho implementácii a podporuje zorganizovanie tlačovej konferencie a ďalšie aktivity, ktoré podniká SFÚ.
V Bratislave 23. októbra 2012
Zápis vyhotovil: Miroslav Ulman, poverený člen rady SFÚ
Za správnosť:	Oľga Fedorová
Uznesenia zo zasadnutia Rady SFÚ dňa 29. 03. 2012
dňa 29. marca 2012
Rada Slovenského filmového ústavu na svojom šestnástom riadnom zasadnutí (druhom v roku 2012) prijala tieto uznesenia:
uznesenie č. 4/2012:
Rada SFÚ prerokovala návrh rozpočtu SFÚ na rok 2012 a v zmysle ustanovenia § 28 ods. 1 písm. c) zákona č. 343/2007 Z. z. (audiovizuálny zákon) ho berie na vedomie. Rada SFÚ sa oboznámila s prioritným projektom Zákonný depozitár: ošetrenie originálnych rozmnožovacích a zabezpečovacích materiálov audiovizuálnych diel, ktorý nebol v roku 2012 zo strany zriaďovateľa podporený a odporúča, aby sa tento projekt pri zostavovaní rozpočtu SFÚ na rok 2013 dostal medzi priority.
uznesenie č. 5/2011:
Rada SFÚ sa oboznámila s aktuálnym stavom súdnych sporov medzi SFÚ a režisérom Jurajom Jakubiskom resp. obchodnou spoločnosťou JAKUBISKO FILM, spol. s r.o. Praha. Rada SFÚ vyjadruje plnú podporu postupu vedenia SFÚ v tejto oblasti, ktorý v zmysle platných zákonov zabezpečuje ochranu audiovizuálneho dedičstva Slovenskej republiky.
Uznesenia zo zasadnutia Rady SFÚ dňa 16. 03. 2012
Rada Slovenského filmového ústavu na svojom pätnástom riadnom zasadnutí (prvom v roku 2012) prijala tieto uznesenia:
uznesenie č. 1/2012:
Rada SFÚ prerokovala návrh Výročnej správy SFÚ za rok 2011 a v zmysle ustanovenia § 28 ods. 1 písm. b) zákona č. 343/2007 Z.z. (audiovizuálny zákon) vyjadruje uznanie výsledkom hospodárenia a činnosti SFÚ uvedeným vo výročnej správe SFÚ za rok 2011. Rada SFÚ berie bez pripomienok návrh výročnej správy na vedomie ako zodpovedne pripravený a komplexný materiál, ktorý je prejavom vysokej efektivity činnosti a hospodárenia SFÚ.
uznesenie č. 2/2012:
Rada SFÚ berie na vedomie informáciu generálneho riaditeľa SFÚ o jeho služobných cestách uskutočnených v období od 17. 12. 2011 do 16.3. 2012.
uznesenie č. 3/2012:
Rada SFÚ po kontrole plnenia uznesení konštatuje, že všetky uznesenia sú k 16. 3. 2012 splnené.
V Bratislave 16. marca 2012
Uznesenia zo zasadnutia Rady SFÚ dňa 16. 12. 2011
dňa 16. decembra2011
Rada Slovenského filmového ústavu na svojom štrnástom riadnom zasadnutí (treťom v roku 2011) prijala tieto uznesenia:
uznesenie č. 12/2011:
Rada SFÚ berie na vedomie správu o činnosti osobitnej organizačnej zložky SFÚ MEDIA Desk za obdobie od delimitácie do SFÚ k 1. 1. 2006 do 31. 12. 2010 predloženú riaditeľom kancelárie MEDIA Desk, v zmysle uznesenia rady č. 7/2011. Žiada, aby vo Výročnej správe SFÚ v časti venovanej kancelárii MEDIA Desk bola od roku 2011 zmenená metodika na základe požiadaviek rady SFÚ. Konkrétne požiadavky budú spresnené radou SFÚ v prílohe tohto Uznesenia, ktorá bude schválená radou per rollam do 20.12.2011.
Uznesenie bolo prijaté jednomyseľne.
uznesenie č. 13/2011:
Rada SFÚ v zmysle uznesenia rady č. 11/2011 berie na vedomie, že zmluvy uzatvorené medzi SFÚ a ASFK v období od 15. 3. 2011 do 15. 12. 011 sú zverejnené v Centrálnom registri zmlúv.
uznesenie č. 14/2011:
Rada SFÚ po kontrole plnenia uznesení konštatuje, že všetky uznesenia sú k 16. 12. 2011 splnené.
uznesenie č. 15/2011:
Rada SFÚ berie na vedomie informáciu generálneho riaditeľa SFÚ o jeho služobných cestách uskutočnených v období od 15. 3. 2011 do 16.12. 2011.
uznesenie č. 16/2011:
Rada SFÚ sa oboznámila s informáciou generálneho riaditeľa o aktivitách a činnostiach realizovaných v období od 15. 3. 2011, predovšetkým o zapojení SFÚ do Operačného programu informatizácia spoločnosti (OPIS2) – národný projekt č.5 Digitálna audiovízia, otvorení kina Lumière a o výsledkoch vládneho auditu realizovaného v SFÚ Správou finančnej kontroly v období od 4. 7. 2011 do 20. 10. 2011. Rada SFÚ vyjadruje plnú podporu všetkým realizovaným aktivitám. Rada oceňuje výsledok kontroly, nakoľko SFÚ nebol zaviazaný žiadnou finančnou vratkou do štátneho rozpočtu ani následnou penalizáciou, drobné zistenia sú iba formálneho charakteru.
uznesenie č. 17/2011:
Rada SFÚ na základe nadštandardných aktivít GR SFÚ a výsledkov SFÚ dosiahnutých pod jeho vedením schvaľuje predložený návrh na finančnú odmenu generálnemu riaditeľovi SFÚ za rok 2011, ktorá mu bude vyplatená v mesiaci január 2012 v prípade kladného hospodárskeho výsledku SFÚ k 31.12. 2011.
V Bratislave 16. decembra 2011
Príloha k uzneseniu Rady SFÚ č. 12/2011
Rada SFÚ žiada, aby vo výročnej správe SFÚ v časti venovanej činnosti kancelárie MEDIA Desk Slovensko bola od roku 2011 zmenená metodika zverejňovania údajov o podpore, ktorú získali slovenské subjekty v audiovízii z programu MEDIA nasledovne:
žiadame uvádzať všetky žiadosti podané slovenskými subjektmi za príslušný rok, t.j. okrem úspešných aj všetky neúspešné (nepodporené a aj také, ktoré boli z posudzovania vylúčené ako nespôsobilé (t.j. také, ktoré boli pre nesplnenie podmienok vylúčené z výberového procesu (inelidgible)) – a to uvedením:
názvu žiadateľa,
názvu výzvy,
požadovanej sumy a
pridelenej sumy. V prípade, že pridelená suma sa delí medzi viacero subjektov z viacerých členských štátov, žiadame túto skutočnosť v správe uviesť,
následne percento úspešnosti slovenských uchádzačov o podporu žiadame vypočítať zo všetkých posudzovaných projektov (t.j. aj nepodporených), a to uvedením:
koľko percent slovenských projektov bolo úspešných,
koľko percent z prostriedkov požadovaných všetkými žiadateľmi bolo pridelených,
koľko percent z prostriedkov žiadaných úspešnými žiadateľmi bolo pridelených,
k tzv. nespôsobilým projektom (inelidgible) žiadame zhodnotiť dôvody ich vyradenia z výberu a uviesť návrhy, ako by tomu bolo možné v budúcnosti predchádzať,
rovnako žiadame uviesť akú sumu z celkových finančných prostriedkov prerozdeľovaných v programe MEDIA za príslušný rok získali žiadatelia zo Slovenskej republiky, tento údaj žiadame vyjadriť aj percentuálne. Tento údaj by bolo vhodné porovnať s údajmi aspoň z okolitých krajín V4.
taktiež žiadame uviesť všetky názvy všetkých výziev programu MEDIA za príslušný rok a k tomu uviesť, do ktorých sa zapojili aj žiadatelia zo Slovenskej republiky,
k aktivitám kancelárie MEDIA Desk Slovensko žiadame doplniť podrobnosti o konzultačnej činnosti, napr. koľko subjektov využilo služby kancelárie, aké percento subjektov kontaktovalo pred podaním žiadosti kanceláriu MEDIA Desk Slovensko a pod.,
na záver žiadame doplniť zhodnotenie silných a slabých stránok slovenských projektov.
Uznesenia zo zasadnutia Rady SFÚ dňa 14. 3. 2011
dňa 14. marca 2011
Rada Slovenského filmového ústavu na svojom trinástom riadnom zasadnutí (druhom v roku 2011) prijala tieto uznesenia:
uznesenie č. 6/2011:
Rada SFÚ prerokovala návrh výročnej správy SFÚ za rok 2010 a v zmysle ustanovenia § 28 ods. 1 písm. b) zákona č. 343/2007 Z.z. (audiovizuálny zákon) vyjadruje uznanie výsledkom hospodárenia a činnosti SFÚ uvedeným vo výročnej správe SFÚ za rok 2010. Rada SFÚ berie bez pripomienok návrh výročnej správy na vedomie ako zodpovedne pripravený a komplexný materiál, ktorý je prejavom vysokej efektivity činnosti a hospodárenia SFÚ.
uznesenie č. 7/2011:
Rada SFÚ zaväzuje generálneho riaditeľa SFÚ predložiť komplexnú správu o činnosti osobitnej organizačnej zložky SFÚ MEDIA Desk za obdobie od delimitácie do SFÚ k 1. 1. 2006 do 31. 12. 2010 s podrobným prehľadom podporených projektov v rámci programu MEDIA, vrátane vyhodnotenia a finančného zabezpečenia festivalu 7x7 od roku 2008. Správu žiada rada SFÚ predložiť na svoje najbližšie zasadanie.
uznesenie č. 8/2011:
Rada SFÚ berie na vedomie informáciu generálneho riaditeľa SFÚ o jeho služobných cestách uskutočnených v období od 19. 1. 2011 do 13.3. 2011.
uznesenie č. 9/2011:
Rada SFÚ sa v nadväznosti na uznesenie č. 5/2011 oboznámila s odpoveďou uverejnenou podľa § 8 tlačového zákona v týždenníku Slovenka č. 9/2011, týkajúcou sa rozhovoru s Jurajom Jakubiskom uverejnenom v týždenníku Slovenka č. 49/2010.
V záujme ochrany audiovizuálneho dedičstva Slovenskej republiky v zmysle zákona č. 343/2007 Z.z. o podmienkach evidencie, verejného šírenia a uchovávania audiovizuálnych diel, multimediálnych diel a zvukových záznamov umeleckých výkonov a o zmene a doplnení niektorých zákonov (audiovizuálny zákon) rada SFÚ žiada generálneho riaditeľa, aby radu priebežne informoval o stave všetkých súdnych sporov, v ktorých je SFÚ účastníkom konania.
Rada SFÚ po kontrole plnenia uznesení rady konštatuje, že všetky uznesenia boli k 14. 3. 2011 splnené.
uznesenie č. 10/2011:
Rada SFÚ sa oboznámila s výsledkami oboch následných finančných kontrol MK SR realizovaných v období 22. 11. 2010 až 28. 1. 2011. Rada SFÚ oceňuje najmä to, že zákonnosť postupov a hospodárnosti pri verejnom obstarávaní vybraných zákaziek na dodanie tovarov, poskytnutie služieb a uskutočnenie stavebných prác bola bez akýchkoľvek nedostatkov, rada oceňuje celkové výsledky kontrol, nakoľko pri kontrolovanom objeme finančných prostriedkov v čiastke 5 284 080,58 EUR nebol SFÚ po prerokovaní zápisnice o výsledku následnej finančnej kontroly dňa 21. 2. 2011 zaviazaný žiadnou finančnou vratkou do štátneho rozpočtu ani následnou penalizáciou, drobné zistenia sú skôr formálneho charakteru.
uznesenie č. 11/2011:
Rada SFÚ súhlasí s návrhom generálneho riaditeľa SFÚ, aby v záujme absolútnej transparentnosti všetky zmluvy s ASFK boli predkladané na vedomie rade SFÚ. Rada berie na vedomie návrh zmluvy o budúcej zmluve o spolupráci na podujatí 18. medzinárodná prehliadka filmu, televízie a videa FEBIOFEST 2011 medzi SFÚ a ASFK.
V Bratislave 14. marca 2011
Uznesenia zo zasadnutia Rady SFÚ dňa 19. 1. 2011
dňa 19. januára 2011
Rada Slovenského filmového ústavu na svojom dvanástom riadnom zasadnutí (prvom v roku 2011) prijala tieto uznesenia:
uznesenie č. 1/2011:
Rada SFÚ prerokovala návrh rozpočtu SFÚ na rok 2011 a v zmysle ustanovenia § 28 ods. 1 písm. c) zákona č. 343/2007 Z.z. (audiovizuálny zákon) ho berie na vedomie. Rada SFÚ tento návrh rozpočtu napriek zložitej ekonomickej situácii považuje za hlboko poddimenzovaný, nakoľko podstatná časť úloh Slovenského filmového ústavu v zmysle zákona č. 343/2007 Z.z. bola dofinancovávaná prostredníctvom prioritných projektov, od ktorých MK SR v rozpočte roku 2011 abstrahuje.
uznesenie č. 2/2011:
Rada SFÚ po kontrole plnenia uznesení rady konštatuje, že všetky uznesenia boli k 19. 1. 2011 splnené.
Rada SFÚ berie na vedomie písomnú informáciu generálneho riaditeľa SFÚ, Mgr. art. Petra Dubeckého o ukončení vykonávania funkcie štatutárneho zástupcu občianskeho združenia Asociácia slovenských filmových klubov (ASFK) s účinnosťou od 15. 8. 2010; po oboznámení sa so všetkými relevantnými skutočnosťami má za to, že pôsobenie generálneho riaditeľa SFÚ v ASFK pred 15.8.2010 nepoškodilo záujmy SFÚ a považuje otázku prípadného konfliktu záujmov generálneho riaditeľa SFÚ súvisiaceho s pôsobením v ASFK podľa zákona č. 552/2003 Z. z. za uzavretú.
uznesenie č.3/2011:
Rada SFÚ berie na vedomie informáciu generálneho riaditeľa SFÚ o jeho služobných cestách uskutočnených v období od 3.6. 2010 do 18.1. 2011.
uznesenie č. 4/2011:
Rada SFÚ schvaľuje predložený návrh na finančnú odmenu generálnemu riaditeľovi SFÚ za obdobie roka 2010, nakoľko organizácia za toto obdobie dosiahla zlepšený výsledok hospodárenia. Vyplatenie bude uskutočnené v mesiaci február 2011 v zmysle interných predpisov SFÚ.
Rada SFÚ sa oboznámila s rozhovorom s Jurajom Jakubiskom uverejnenom v týždenníku Slovenka č. 49/2010, ako aj so žiadosťou SFÚ o uverejnenie odpovede podľa § 8 tlačového zákona zo dňa 20. 12. 2010. Rada SFÚ žiada generálneho riaditeľa SFÚ, aby na uverejnení odpovede dôsledne trval a využil na to všetky právne možnosti.
Rada SFÚ v plnom rozsahu podporuje kroky vedenia SFÚ súvisiace so spormi SFÚ a režiséra Juraja Jakubiska resp. jeho obchodných spoločností JAKUBISKO FILM, spol. s r.o. Praha a JAKUBISKO FILM Slovakia, spol. s r.o., smerujúce k ochrane audiovizuálneho dedičstva Slovenskej republiky v zmysle zákona č. 343/2007 Z.z. o podmienkach evidencie, verejného šírenia a uchovávania audiovizuálnych diel, multimediálnych diel a zvukových záznamov umeleckých výkonov a o zmene a doplnení niektorých zákonov (audiovizuálny zákon).
V Bratislave 19. januára 2011
Zápis vyhotovil: Miroslav Ulman (poverený člen rady SFÚ)
Za správnosť: Jozef Heriban
Uznesenia zo zasadnutia Rady SFÚ dňa 4.8. 2010
dňa 4. augusta 2010
Rada Slovenského filmového ústavu na svojom desiatom riadnom zasadnutí (treťom v roku 2010) prijala tieto uznesenia:
uznesenie č. 7/2010:
Rada SFÚ žiada GR SFÚ Petra Dubeckého o doplňujúce právne stanovisko k zákonu o výkone práce vo verejnom záujme s dôrazom na účasť Petra Dubeckého ako štatutárneho zástupcu ASFK, ktorá je jediným spoločníkom spoločnosti Filmové kluby, s.r.o.
uznesenie č. 8/2010:
Rada SFÚ berie na vedomie žiadosť právneho zástupcu spoločnosti JAKUBISKO FILM, spol. s r.o. JUDr. Milka o sprístupnenie informácií v zmysle príslušných ustanovení zákona č. 211/2000 Z.z. o slobodnom prístupe k informáciám a odporúča GR SFÚ Petrovi Dubeckému, aby p. Milkovi poskytol informácie podľa zákona č. 211/2000 Z. z. v znení neskorších predpisov za obdobie od ustanovenia do funkcie generálneho riaditeľa podľa audiovizuálneho zákona č. 343/2007 Z.z.
Zároveň Rada SFÚ žiada GR SFÚ, aby poskytol členom Rady zoznam zmlúv poskytnutých p. Milkovi a kópie všetkých zmlúv uzavretých medzi SFÚ a ASFK. (V prípade, že ktorýkoľvek člen Rady požiada o ďalšie zmluvy z vyššie menovaného zoznamu zmlúv, GR SFÚ mu predmetné zmluvy poskytne.)
uznesenie č. 9/2010:
Rada SFÚ žiada GR SFÚ o písomnú informáciu o priebehu plnenia Zmluvy o spolupráci a poskytnutí príspevku medzi SFÚ a ASFK z 11.3. 2010.
uznesenie č. 10/2010:
Rada SFÚ ukladá Mgr. Ulmanovi, aby v mene Rady požiadal MKCR SR o poskytnutie právneho stanoviska k súbežnému výkonu funkcie generálneho riaditeľa SFÚ a funkcie štatutárneho orgánu Asociácie slovenských filmových klubov Petrom Dubeckým vo vzťahu k príslušným ustanoveniam zákona č 552/2003 Z. z. o výkone práce vo verejnom záujme v znení neskorších predpisov.
Príloha: 1. Stanovisko neprítomného člena Rady SFÚ, pána Petra Jaroša
Uznesenia zo zasadnutia Rady SFÚ dňa 3.6. 2010
dňa 3. júna 2010
Rada Slovenského filmového ústavu na svojom deviatom riadnom zasadnutí (druhom v roku 2010) prijala tieto uznesenia:
Rada SFU berie na vedomie informáciu generálneho riaditeľa SFÚ o realizačných plánoch prioritných projektov - Projekt systematickej obnovy audiovizuálneho dedičstva SR a jeho sprístupňovania, Projekt prezentácie slovenskej kinematografie a audiovízie v zahraničí, Projekt informačného systému SKCINEMA- v zmysle uznesenia rady SFÚ číslo 2/2009 v nadväznosti na uznesenia číslo 13/2009.
Rada SFÚ odporúča podrobnejšiu špecifikáciu účasti SFÚ a jeho finančného vstupu do jednotlivých projektov prezentácie slovenskej kinematografie a audiovízie v zahraničí.
Rada SFÚ oceňuje informáciu generálneho riaditeľa SFÚ o Projekte a vízii fungovania Mestského filmového centra KLUB Bratislava (Špitálska 4) po jeho komplexnej rekonštrukcii. Rada SFÚ odporúča GR SFÚ pripraviť do jesenného zasadnutia Rady podrobnejšiu štruktúru a metodiku finančného krytia prevádzky klubu a pripraviť širokú verejnú prezentáciu tohto projektu za účasti médií a subjektov slovenskej audiovízie.
uznesenie č. 5/2010:
Rada SFÚ berie na vedomie informáciu generálneho riaditeľa SFÚ o jeho služobných cestách uskutočnených v období od 29.10.2009 do 2. 6. 2010.
uznesenie č. 6/2010:
Rada SFÚ na základe nadštandardných aktivít GR SFÚ a výsledkov SFÚ dosiahnutých pod jeho vedením schvaľuje predložený návrh na finančnú odmenu generálnemu riaditeľovi SFÚ za druhý polrok 2009. s tým, že vyplatenie finančnej odmeny bude uskutočnené v mesiaci jún 2010.
V Bratislave 4. júna 2010
Za správnosť: Miloslav Luther a Miroslav Ulman
Uznesenia zo zasadnutia Rady SFÚ dňa 15.3. 2010
dňa 15. marca 2010
Rada Slovenského filmového ústavu na svojom deviatom riadnom zasadnutí (prvom v roku 2010) prijala tieto uznesenia:
Rada SFÚ prerokovala návrh výročnej správy SFÚ za rok 2009 a v zmysle ustanovenia § 28 ods. 1 písm. b) zákona č. 343/2007 Z.z. (audiovizuálny zákon) vyjadruje uznanie výsledkom hospodárenia a činnosti SFÚ uvedeným vo výročnej správe SFÚ za rok 2009. Rada SFÚ berie bez pripomienok návrh výročnej správy na vedomie ako zodpovedne pripravený a komplexný materiál, ktorý je prejavom vysokej efektivity činnosti a hospodárenia SFÚ,
Rada SFÚ prerokovala návrh rozpočtu SFÚ za rok 2010 a v zmysle ustanovenia § 28 ods. 1 písm. c) zákona č. 343/2007 Z.z. (audiovizuálny zákon) ho berie na vedomie. Po oboznámení sa s navrhovaným rozpočtom a s materiálom „Základné technologické vybavenie archívneho pracoviska SFÚ pre prácu s digitalizovaným archívnym materiálom. Zariadenia pre inšpekčnú kontrolu a niektoré oblasti prezervačnej činnosti.“ Rada SFÚ zaväzuje GR SFÚ aby sa obrátil na zriaďovateľa so žiadosťou o dofinancovanie rozpočtu na zabezpečenie týchto základných činností SFÚ v rozsahu uvedenom v predmetnom materiály.
V Bratislave 15. marca 2010.
Za správnosť: Petra Kolevská
Uznesenia zo zasadnutia Rady SFÚ dňa 23.10.2009
dňa 29. októbra 2009
Rada Slovenského filmového ústavu na svojom ôsmom riadnom zasadnutí (treťom v roku 2009) prijala tieto uznesenia:
uznesenie č. 12/2009:
Rada SFU berie na vedomie informáciu generálneho riaditeľa SFÚ o zvolení nového člena Rady za zamestnancov SFÚ, ktorým sa stal pán Mgr. Miroslav Ulman. Voľba prebehla v súlade so zákonom č. 343/2007 o audiovízii a príkazom generálneho riaditeľa č.3/2009. Rada podľa ustanovenia čl. 7 ods. 2 Štatútu Slovenského filmového ústavu poveruje Mgr. Miroslava Ulmana konať v mene rady, zvolávať a viesť jej zasadnutia, vykonávať v mene rady ďalšie úkony určené štatútom a plniť úlohy podľa štatútu a podľa osobitných predpisov.
Uznesenie bolo prijaté štyrmi hlasmi. Miroslav Ulman sa zdržal hlasovania.
uznesenie č. 13/2009:
Rada SFÚ berie na vedomie informáciu generálneho riaditeľa SFÚ o plnení úloh SFÚ súvisiacich s postavením SFÚ ako zákonného depozitára a s výkonom dohľadu. V súvislosti s tým rada SFÚ odporúča generálnemu riaditeľovi SFÚ pristúpiť k sankcionovaniu tých povinných subjektov, ktoré ani po poslednej výzve nesplnili povinností vyplývajúce im zo zákona o audiovízii.
Rada SFÚ ukladá generálnemu riaditeľovi SFÚ predložiť aktuálny odpočet plnenia predmetných úloh podľa uznesenia č.4/2009 a informáciu o zabezpečení ich realizácie v termíne do 31.10.2009. Ďalej Rada SFÚ ukladá generálnemu riaditeľovi SFÚ predložiť na schválenie realizačné plány prioritných projektov na obdobie 2010 – 2012 podľa unesenia č.2/2009 v termíne do 31.12.2009. Zatiaľ nerealizované uznesenie č.6/2009 zostáva v plnení.
uznesenie č.14/2009:
Rada SFÚ konštatuje, že v súlade s uznesením Rady č. 10/2009 generálny riaditeľ SFÚ predložil na rokovanie Rady SFÚ informácie o zapojení SFÚ do prípravy a realizácie operačného programu Informatizácia spoločnosti – prioritná os 2 (OPIS 2) a stotožňuje sa s pripomienkami SFÚ k Záverečnej správe a návrhu riešení štúdie uskutočniteľnosti projektov prioritnej osi 2 Operačného programu Informatizácie spoločnosti „Rozvoj pamäťových a fondových inštitúcií“. Vzhľadom na závažnosť problematiky, Rada zaväzuje GR SFÚ priebežne informovať jej členov o zapracovaní pripomienok SFÚ do záverečnej verzie materiálu.
uznesenie č. 15/2009:
Rada SFÚ berie na vedomie informáciu generálneho riaditeľa SFÚ o súčasnom stave rozpočtu SFÚ na rok 2010 a - v súvislosti s možnými právnymi dôsledkami vyplývajúcimi s uzavretými zmluvami s externými dodávateľmi - odporúča pokračovať v postupe zabezpečenia krytia nákladov a kontinuálneho pokračovania projektu Systematickej obnovy audiovizuálneho dedičstva Slovenskej republiky v súlade s Uznesením vlády SR č. 25/2009 – t.j. vykonať všetky potrebné kroky k tomu, aby Ministerstvo kultúry SR poskytlo príspevok na krytie nákladov projektu v minimálnej výške 1 493 726 € na rok 2010.
uznesenie č. 16/2009:
Rada SFÚ berie na vedomie informáciu generálneho riaditeľa SFÚ o jeho služobných cestách uskutočnených v období od 23.6. 2009 do 28.10. 2009.
Rada SFÚ schvaľuje predložený návrh na finančnú odmenu generálnemu riaditeľovi SFÚ za obdobie I. polroka 2009. Nakoľko organizácia za toto obdobie dosiahla zlepšený výsledok hospodárenia. Vyplatenie bude uskutočnené za mesiac október 2009 v zmysle interných predpisov SFÚ.
Rada SFÚ berie na vedomie informácie GR SFÚ a prijíma ponuku generálneho riaditeľa SFÚ na výjazdné zasadnutie. GR SFÚ zabezpečí do konca roku prehliadku depozitov v Pezinku.
V Bratislave 29. október 2009.
Za správnosť: Jozef Heriban a Miroslav Ulman
Uznesenia zo zasadnutia Rady SFÚ dňa 23.6.2009
dňa 23. júna 2009
Rada Slovenského filmového ústavu na svojom siedmom riadnom zasadnutí (druhom v roku 2009) prijala tieto uznesenia:
uznesenie č. 7/2009:
Rada SFÚ po kontrole plnenia uznesení rady konštatuje, že dve uznesenia (8/2008 a 5/2009) boli splnené a štyri uznesenia (7/2008, 10/2008, 1/2009/b a 6/2009) sú plnené priebežne. Rada SFÚ žiada generálneho riaditeľa SFÚ, aby na rokovania rady pravidelne predkladal priebežné informácie o zapojení SFÚ do prípravy a realizácie operačného programu Informatizácia spoločnosti – prioritná os 2 (OPIS 2).
Rada SFÚ berie na vedomie informáciu generálneho riaditeľa SFÚ o plnení úloh SFÚ súvisiacich s postavením SFÚ ako zákonného depozitára a s výkonom dohľadu. V súvislosti s tým rada SFÚ odporúča generálnemu riaditeľovi SFÚ, aby tie subjekty, ktoré si nesplnili zákonom určené povinnosti, písomne informoval o sume a o spôsobe určenia pokuty podľa príslušných ustanovení zákona č. 343/2007 Z.z. (audiovizuálny zákon) a aby doručil dotknutým subjektom túto informáciu ako poslednú výzvu na splnenie ich povinností pred prípadným pristúpením k uloženiu pokuty.
Rada SFÚ berie na vedomie priebežnú informáciu generálneho riaditeľa SFÚ o plnení úloh vyplývajúcich z Projektu systematickej obnovy audiovizuálneho dedičstva SR.
uznesenie č. 10/2009:
Rada SFÚ berie na vedomie informáciu generálneho riaditeľa SFÚ o jeho služobných cestách uskutočnených v období od 24.2.2009 do 22.6.2009.
uznesenie č. 11/2009:
berie na vedomie informáciu o ukončení pracovného pomeru Martina Šmatláka v SFÚ a tým aj o skončení jeho výkonu funkcie člena rady SFÚ podľa § 28 ods. 5 písm. g) audiovizuálneho zákona k 31.7.2009;
poveruje Jozefa Heribana s účinnosťou od 1.8.2009 konať v mene rady, zvolávať a viesť jej zasadnutia, vykonávať v mene rady ďalšie úkony a plniť úlohy vyplývajúce zo štatútu SFÚ a zo všeobecne záväzných právnych predpisov;
vyzýva generálneho riaditeľa SFÚ, aby zabezpečil priebeh voľby nového člena rady SFÚ zvoleného zamestnancami SFÚ tak, aby nedošlo k prerušeniu kontinuity výkonu funkcie člena rady zvoleného zamestnancami SFÚ;
odporúča generálnemu riaditeľovi, aby v súvislosti s tým, že po zvolení nového člena rady sa bude rada opätovne zaoberať poverením člena rady konať v jej mene, určil vnútorným predpisom na zabezpečenie voľby člena rady zamestnancami SFÚ podmienku, že za kandidáta na člena rady SFÚ nemôže byť navrhnutý zamestnanec vykonávajúci funkciu zástupcu generálneho riaditeľa SFÚ.
V Bratislave 23. júna 2009.
Za správnosť: Martin Šmatlák
Uznesenia zo zasadnutia Rady SFÚ dňa 23.2.2009
Rada Slovenského filmového ústavu na svojom šiestom riadnom zasadnutí (prvom v roku 2009) prijala tieto uznesenia:
uznesenie č. 1/2009:
Rada SFÚ prerokovala návrh výročnej správy SFÚ za rok 2008 a v zmysle ustanovenia § 28 ods. 1 písm. b) zákona č. 343/2007 Z.z. (audiovizuálny zákon) vyjadruje uznanie výsledkom hospodárenia a činnosti SFÚ uvedeným vo výročnej správe SFÚ za rok 2008. Rada SFÚ
berie návrh výročnej správy na vedomie ako zodpovedne pripravený a komplexný materiál, ktorý je prejavom vysokej efektivity činnosti a hospodárenia SFÚ,
žiada generálneho riaditeľa SFÚ, aby na zasadnutia rady pravidelne predkladal informácie o plnení úloh SFÚ súvisiacich s postavením SFÚ ako zákonného depozitára a s výkonom dohľadu podľa príslušných ustanovení audiovizuálneho zákona.
Rada SFÚ berie na vedomie informáciu generálneho riaditeľa SFÚ o plnení úloh vyplývajúcich z Projektu riadenia a rozvoja SFÚ a v súvislosti s tým
schvaľuje dlhodobé priority činnosti a rozvoja SFÚ, ktorými sú Projekt systematickej obnovy audiovizuálneho dedičstva, Projekt prezentácie slovenskej kinematografie v zahraničí a Projekt informačného systému SK CINEMA,
ukladá generálnemu riaditeľovi SFÚ vypracovať a predložiť rade SFÚ na schválenie realizačné plány uvedených prioritných projektov na obdobie 2009 - 2013.
Termín: 30. jún 2009	zodpovedný: GR SFÚ
uznesenie č. 3/2009:
Rada SFÚ berie na vedomie informáciu generálneho riaditeľa SFÚ o jeho služobných cestách uskutočnených v období od 4.11.2008 do 23.2.2009.
berie na vedomie informáciu o úlohách vyplývajúcich z uznesenia vlády Slovenskej republiky č. 25/2009 zo dňa 14. januára 2009,
považuje predmetné úlohy za neoddeliteľnú súčasť strategických plánov dlhodobého rozvoja SFÚ,
žiada generálneho riaditeľa SFÚ, aby rade na jej zasadnutia priebežne predkladal aktuálny odpočet plnenia predmetných úloh a informácie o zabezpečení ich realizácie.
Rada SFÚ odporúča generálnemu riaditeľovi SFÚ zvážiť možnosti a vhodné formy spoluúčasti SFÚ a jeho archívnych fondov na projektoch súvisiacich s realizáciou predmetu mediálna výchova na základných a stredných školách.
uznesenie č. 6/2009:
Rada SFÚ odporúča generálnemu riaditeľovi SFÚ, aby v nadväznosti na predložené informácie Slovenskej televízie o uchovávaní audiovizuálií v jej zákonnom depozite požiadal listom generálneho riaditeľa Slovenskej televízie, adresovaným na vedomie aj rade Slovenskej televízie, o umožnenie priameho výkonu dohľadu nad podmienkami uschovávania audiovizuálií v Slovenskej televízii a nakladania s nimi v zmysle príslušných ustanovení zákona č. 343/2007 Z.z. (audiovizuálny zákon).
V Bratislave 23. februára 2009.
Uznesenia zo zasadnutia Rady SFÚ dňa 3. 11. 2008
dňa 3. novembra 2008
Rada Slovenského filmového ústavu na svojom piatom zasadnutí prijala tieto uznesenia:
uznesenie č. 7/2008:
Rada SFÚ berie na vedomie návrh rozpočtu a priorít činnosti SFÚ na rok 2009 ako reálny a zodpovedne pripravený materiál a odporúča generálnemu riaditeľovi SFÚ v roku 2009:
1. sústrediť sa na účasť SFÚ v projekte pripravovanom pre Operačný program Informatizácia spoločnosti,
2. hľadať reálne možnosti partnerskej spolupráce s podnikateľskými subjektmi na realizácii projektu systematickej obnovy audiovizuálneho dedičstva SR
Rada SFÚ zároveň konštatuje, že prípadné zníženie záväzných limitov rozpočtu SFÚ na rok 2009, ktorých návrh predložil SFÚ zriaďovateľovi, by mohlo viesť k ohrozeniu výkonu činností, ktoré Slovenskému filmovému ústavu vyplývajú zo zákona č. 343/2007 Z.z. (audiovizuálny zákon).
uznesenie č. 8/2008:
Rada SFÚ berie na vedomie informáciu generálneho riaditeľa o plnení úloh vyplývajúcich z Projektu riadenia a rozvoja SFÚ.
uznesenie č. 9/2008:
Rada SFÚ berie na vedomie prehľad služobných ciest uskutočnených generálnym riaditeľom SFÚ v období od 2.6.2008 do 27.10.2008.
uznesenie č. 10/2008:
V súvislosti s kompetenciou rady SFÚ vyplývajúcou z § 4 zákona č. 552/2003 Z.z. o výkone práce vo verejnom záujme rada poveruje člena rady Martina Šmatláka vykonávať v mene rady právne úkony voči generálnemu riaditeľovi SFÚ s výnimkou úkonov týkajúcich sa určovania funkčného platu (príplatok za riadenie a osobný príplatok) a odmien generálneho riaditeľa. Tieto úkony rada SFÚ vykonáva ako kolektívny orgán formou uznesení. Rada SFÚ zároveň poveruje Martina Šmatláka, aby v spolupráci s generálnym riaditeľom pravidelne predkladal rade informácie o vykonaných služobných cestách generálneho riaditeľa SFÚ.
uznesenie č. 11/2008:
Rada schvaľuje predložený návrh na finančnú odmenu generálnemu riaditeľovi SFÚ s tým, že vyplatenie finančnej odmeny bude uskutočnené v mesiaci december 2008 a je viazané na dosiahnutie kladného hospodárskeho výsledku SFÚ za rok 2008 v zmysle interných predpisov SFÚ.
V Bratislave 3. novembra 2008.
Uznesenia zo zasadnutia Rady SFÚ dňa 2. 6. 2008
dňa 2. júna 2008
Prítomní: Jozef Heriban, Peter Jaroš, Petra Kolevská, Miloslav Luther, Martin Šmatlák
Rokovanie rady podľa článku 2, bod 10 Štatútu SFÚ zvolal M. Šmatlák, poverený radou, ktorý rokovanie aj otvoril a viedol. V úvode rokovania dal predsedajúci hlasovať o návrhu programu rokovania. Návrh programu bol schválený jednomyseľne bez doplňujúcich návrhov a zmien.
Predsedajúci skonštatoval, že rada na predchádzajúcom zasadnutí dňa 26. mája 2008 po otvorení doručenej obálky skontrolovala úplnosť prihlášky a povinných príloh určených v článku 2 Štatútu SFÚ a zverejnených radou vo výzve na podanie prihlášok, ako aj splnenie podmienok pre výkon funkcie generálneho riaditeľa SFÚ prihláseným kandidátom Petrom Dubeckým. Vzhľadom na splnenie všetkých podmienok určených audiovizuálnym zákonom a Štatútom SFÚ rada uznesením č. 6/2008 zo dňa 26. mája 2006 určila termín verejného vypočutia prihláseného kandidáta na 2.6.2008 o 15:00 hod. v sídle SFÚ. Termín a miesto konania verejného vypočutia prihláseného kandidáta boli zverejnené na internetovej stránke SFÚ v rámci uznesení rady.
Na základe uvedeného predsedajúci prizval na zasadnutie rady prihláseného kandidáta Petra Dubeckého. Kandidát v určenom časovom limite 30 minút prezentoval svoj projekt riadenia a rozvoja SFÚ v nasledujúcom funkčnom období. Po skončení prezentácie predsedajúci otvoril diskusiu, v ktorej členovia rady vzniesli nasledovné otázky na kandidáta:
situácia nebytových priestorov na Špitálskej ul. (filmový klub) a možnosti ďalšieho využívania tohto priestoru,
možnosti sprístupňovania archívnych filmov v správe SFÚ prostredníctvom informačného systému SK CINEMA,
možnosti spolupráce SFÚ a navrhovaného Slovenského audiovizuálneho fondu pri riešení jeho priestorového zabezpečenia v rámci sídelnej budovy SFÚ,
rozpočtové plány SFÚ najmä vo vzťahu k príjmovej časti rozpočtu (vlastné príjmy organizácie),
možnosti a perspektívy ponukovej činnosti SFÚ vo vzťahu k obchodnému využívaniu práv k slovenským filmom, ktoré SFÚ vykonáva podľa audiovizuálneho zákona,
riešenie štruktúry ľudských zdrojov a zabezpečenie finančného krytia osobných nákladov v súvislosti s novými činnosťami SFÚ podľa audiovizuálneho zákona,
vonkajšia komunikácia SFÚ vo vzťahu k sporným otázkam súvisiacim s autorskoprávnymi vzťahmi k slovenským filmom v správe SFÚ.
Po zodpovedaní všetkých uvedených a doplňujúcich otázok predsedajúci ukončil diskusiu s prihláseným kandidátom, poďakoval mu za jeho prezentáciu a za odpovede na otázky členov rady a následne otvoril neverejnú rozpravu rady bez účasti kandidáta.
Po ukončení rozpravy predsedajúci vyzval členov rady k uskutočneniu tajnej voľby generálneho riaditeľa SFÚ. Vo voľbe bolo rozdaných 5 hlasovacích lístkov s menom prihláseného kandidáta a označených pečiatkou SFÚ. Odovzdaných bolo 5 hlasovacích lístkov. Po sčítaní hlasov, ktoré vykonali členovia rady J. Heriban a M. Šmatlák, predsedajúci skonštatoval, že všetky odovzdané hlasovacie lístky boli platné, za zvolenie prihláseného kandidáta hlasovalo 5 členov rady, proti zvoleniu nehlasoval žiaden člen rady. Voľba generálneho riaditeľa SFÚ na nasledujúce funkčné obdobie je platná a prebehla podľa príslušných ustanovení audiovizuálneho zákona a Štatútu SFÚ.
Vzhľadom na to predsedajúci skonštatoval, že Rada SFÚ v tajnom hlasovaní jednomyseľne zvolila Petra Dubeckého za generálneho riaditeľa Slovenského filmového ústavu na nasledujúce funkčné obdobie päť rokov. Funkčné obdobie začína plynúť dňom zvolenia.
Dokumenty k voľbe generálneho riaditeľa SFÚ budú archivované v Slovenskom filmovom ústave. V zmysle Štatútu SFÚ bude poverený člen rady v jej mene písomne informovať ministra kultúry o zvolení generálneho riaditeľa SFÚ.
Podľa článku 2 bod 18 Štatútu SFÚ sa zápis zo zasadnutia rady k voľbe generálneho riaditeľa a predložené projekty vypočutých kandidátov zverejňujú na internetovej stránke SFÚ. Zverejnenie zabezpečí poverený člen rady.
vyhotovil: M. Šmatlák
Uznesenia zo zasadnutia Rady SFÚ dňa 26.5.2008
Rada Slovenského filmového ústavu na svojom treťom zasadnutí prijala tieto uznesenia:
uznesenie č. 5/2008:
Rada SFÚ konštatuje, že v termíne určenom vo verejnej výzve rady na predkladanie prihlášok na funkciu generálneho riaditeľa SFÚ bola doručená jedna úplná prihláška kandidáta na túto funkciu, ktorá spĺňa všetky náležitosti určené Štatútom SFÚ a zverejnené vo výzve rady. Žiadne neúplné ani oneskorene podané prihlášky neboli doručené. Prihlásený kandidát Peter Dubecký spĺňa podmienky na výkon funkcie generálneho riaditeľa SFÚ, určené v § 27, ods. 2 zákona č. 343/2007 Z.z. (audiovizuálny zákon).
uznesenie č. 6/2008:
Rada SFÚ určuje termín verejného vypočutia prihláseného kandidáta na funkciu generálneho riaditeľa SFÚ na 2. júna 2008 o 15.00 hod. Verejné vypočutie sa uskutoční v sídle SFÚ na Grösslingovej ul. 32 v Bratislave, v zasadačke na 7. poschodí.
V Bratislave 26. mája 2008.
Uznesenia zo zasadnutia Rady SFÚ dňa 21.2.2008
dňa 21. februára 2008
Rada SFÚ v zložení Jozef Heriban, Peter Jaroš, Petra Kolevská, Miloslav Luther a Martin Šmatlák na svojom druhom zasadnutí prijala tieto uznesenia:
uznesenie č. 2/2008:
Rada SFÚ berie na vedomie Výročnú správu SFÚ za rok 2007. Rada v tejto súvislosti žiada P. Dubeckého povereného riadením SFÚ, aby rade predložil písomnú informáciu:
o doterajšom priebehu sporov medzi SFÚ a spoločnosťou Jakubisko Film, resp. Jurajom Jakubiskom,
o projektoch, na ktorých sa SFÚ v roku 2007 podieľal ako koproducent a o rozsahu práv SFÚ súvisiacich s týmito projektmi.
Termín: 15.3.2008 zodpovedný: P. Dubecký
uznesenie č. 3/2008:
Rada SFÚ berie na vedomie informáciu o rozpočte SFÚ na rok 2007 a vyslovuje podporu prioritným projektom na rok 2008, ktoré SFÚ predložil ministerstvu kultúry na schválenie.
uznesenie č. 4/2008:
Rada žiada P. Dubeckého, aby predložil rade informáciu o aktuálnom stave a perspektívach spolupráce medzi SFÚ a STV.
Termín : 15.3.2008 zodpovedný: P.Dubecký
V Bratislave 21. februára 2008.
Uznesenia zo zasadnutia Rady SFÚ dňa 31.1.2008
U Z N E S E N I E č. 1/2008
dňa 31. januára 2008
Rada SFÚ v zložení Jozef Heriban, Peter Jaroš, Petra Kolevská, Miloslav Luther a Martin Šmatlák na svojom prvom zasadnutí jednomyseľne prijala uznesenie:
Rada podľa ustanovenia čl. 7 ods. 2 Štatútu Slovenského filmového ústavu poveruje Martina Šmatláka konať v mene rady, zvolávať a viesť jej zasadnutia, vykonávať v mene rady ďalšie úkony určené štatútom a plniť úlohy podľa štatútu a podľa osobitných predpisov.
V Bratislave 31. januára 2008.
Členovia rady SFÚ
členovia Rady Slovenského filmového ústavu
Oľga FEDOROVÁ

References: § 27
 § 10
 § 28
 § 28
 § 28
 § 28
 § 28
 § 28
 § 8
 § 28
 § 8
 § 28
 § 28
 čl. 7
 § 28
 § 28
 § 4
 § 27
 čl. 7